Ehdotus: neuvoston päätös seuraavan pöytäkirjan allekirjoittamisesta Euroopan yhteisön ja sen jäsenvaltioiden puolesta: Euroopan yhteisön ja sen jäsenvaltioiden sekä Sveitsin valaliiton väliseen henkilöiden vapaasta liikkuvuudesta tehtyyn sopimukseen liittyvä pöytäkirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan osallistumisesta sopimukseen sopimuspuolina niiden Euroopan unioniin liittymisen nojalla /* KOM/2004/0596 lopull. */





Ehdotus: NEUVOSTON PÄÄTÖS seuraavan pöytäkirjan allekirjoittamisesta Euroopan yhteisön ja sen jäsenvaltioiden puolesta: Euroopan yhteisön ja sen jäsenvaltioiden sekä Sveitsin valaliiton väliseen henkilöiden vapaasta liikkuvuudesta tehtyyn sopimukseen liittyvä pöytäkirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan osallistumisesta sopimukseen sopimuspuolina niiden Euroopan unioniin liittymisen nojalla (kommission esittämä) PERUSTELUT Euroopan yhteisön ja sen jäsenvaltioiden sekä Sveitsin valaliiton sopimus henkilöiden vapaasta liikkuvuudesta tuli voimaan 1 päivänä kesäkuuta 2002. Sopimusta on muutettava, jotta uudet jäsenvaltiot voivat liittyä sopimukseen sopimuspuolina. Komission saatua valtuutuksen 5 päivänä toukokuuta 2003 Sveitsin valaliiton kanssa käytiin neuvottelut pöytäkirjasta sopimuksen mukauttamiseksi. Neuvottelut saatiin tärkeimpien asioiden osalta päätökseen 19 päivänä toukokuuta 2004 EU:n ja Sveitsin välisessä huippukokouksessa. Sopimuksen muuttamiseksi laaditussa pöytäkirjassa esitetään erityisiä siirtymäkausia tiettyjen alojen työntekijöille ja palvelujen tarjoajille, jos he ovat Tsekin tasavallan, Viron tasavallan, Latvian tasavallan, Liettuan tasavallan, Unkarin tasavallan, Puolan tasavallan, Slovenian tasavallan tai Slovakian tasavallan kansalaisia. Nämä siirtymäkaudet päättyvät viimeistään 30 päivänä huhtikuuta 2011. Pöytäkirjassa esitetään lisäksi sekä kiinteistöjen hankintaan liittyviä että teknisiä mukautuksia erityisesti sopimuksen liitteisiin II (Sosiaaliturvajärjestelmien yhteensovittaminen) ja III (Ammattipätevyyksien vastavuoroinen tunnustaminen). Yhteisö on yksi pöytäkirjan sopimuspuolista. Sen vuoksi oikeusperusta ehdotuksille neuvoston päätöksiksi on sama kuin alkuperäisessä sopimuksessa. Komissio toimittaa luonnoksen pöytäkirjan allekirjoittamista ja tekemistä varten neuvostolle liittymisasiakirjan 6 artiklan 2 kohdan mukaisesti, jotta pöytäkirja voidaan sen jälkeen ratifioida jäsenvaltioissa. Neuvostoa pyydetään hyväksymään liitteenä olevat päätösehdotukset Euroopan yhteisön ja sen jäsenvaltioiden sekä Sveitsin valaliiton väliseen henkilöiden vapaasta liikkuvuudesta tehtyyn sopimukseen liittyvän pöytäkirjan allekirjoittamisesta ja tekemisestä. Ehdotus: NEUVOSTON PÄÄTÖS seuraavan pöytäkirjan allekirjoittamisesta Euroopan yhteisön ja sen jäsenvaltioiden puolesta: Euroopan yhteisön ja sen jäsenvaltioiden sekä Sveitsin valaliiton väliseen henkilöiden vapaasta liikkuvuudesta tehtyyn sopimukseen liittyvä pöytäkirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan osallistumisesta sopimukseen sopimuspuolina niiden Euroopan unioniin liittymisen nojalla EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 310 artiklan yhdessä 300 artiklan 2 kohdan toisen virkkeen, ottaa huomioon 16 päivänä huhtikuuta 2003 tehdyn liittymissopimuksen ja erityisesti sen 2 artiklan 3 kohdan, ottaa huomioon liittymissopimuksen liitteenä olevan liittymisasiakirjan ja erityisesti sen 6 artiklan 2 kohdan, ottaa huomioon komission ehdotuksen [1], [1] EUVL C [...], [...], s. [...]. sekä katsoo seuraavaa: (1) Sen jälkeen kun komissio sai valtuudet 5 päivänä toukokuuta 2003, neuvottelut Euroopan yhteisön ja sen jäsenvaltioiden sekä Sveitsin valaliiton väliseen henkilöiden vapaasta liikkuvuudesta tehtyyn sopimukseen liittyvästä pöytäkirjasta, joka koskee Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan osallistumista sopimukseen sopimuspuolina niiden Euroopan unioniin liittymisen nojalla, on saatu päätökseen. (2) Komissio on toimittanut pöytäkirjaluonnoksen neuvostolle liittymisasiakirjan 6 artiklan 2 kohdan nojalla. (3) On suotavaa allekirjoittaa ......2004 parafoitu sopimus, ON PÄÄTTÄNYT SEURAAVAA: 1 artikla Neuvoston puheenjohtaja valtuutetaan täten nimittämään henkilö, jolla on valtuudet allekirjoittaa Euroopan yhteisön ja sen jäsenvaltioiden puolesta Euroopan yhteisön ja sen jäsenvaltioiden sekä Sveitsin valaliiton väliseen henkilöiden vapaasta liikkuvuudesta tehtyyn sopimukseen liittyvä pöytäkirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan osallistumisesta sopimukseen sopimuspuolina niiden Euroopan unioniin liittymisen nojalla. Pöytäkirjan teksti on tämän päätöksen liitteenä. Tehty Brysselissä Neuvoston puolesta Puheenjohtaja